Title: ประกาศกรมสอบสวนคดีพิเศษ เรื่อง มติคณะกรรมการคดีพิเศษ ในการประชุมครั้งที่ 2/2552 เมื่อวันที่ 23 มีนาคม 2550

ประกาศกรมสอบสวนคดีพิเศษ

ประกาศกรมสอบสวนคดีพิเศษ
เรื่อง
มติคณะกรรมการคดีพิเศษ
ในการประชุมครั้งที่ ๒/๒๕๕๐
เมื่อวันที่ ๒๓ มีนาคม ๒๕๕๐[๑]

ตามมาตรา
๑๐ วรรคสอง ของพระราชบัญญัติการสอบสวนคดีพิเศษ พ.ศ. ๒๕๔๗ ได้กำหนดไว้ว่า
ให้ประกาศมติ กคพ. เกี่ยวกับคดีความผิดทางอาญาอื่นตามมาตรา ๒๑ วรรคหนึ่ง (๒) ในราชกิจจานุเบกษา

เนื่องด้วยในการประชุมคณะกรรมการคดีพิเศษ
ครั้งที่ ๒/๒๕๕๐ เมื่อวันที่ ๒๓ มีนาคม ๒๕๕๐ กคพ.
ได้มีมติด้วยคะแนนเสียงไม่น้อยกว่าสองในสามของกรรมการทั้งหมดเท่าที่มีอยู่เห็นชอบให้กรณีตามท้ายนี้
จำนวน ๑๔ เรื่อง เป็นคดีพิเศษที่ต้องดำเนินการสืบสวนและสอบสวนตามพระราชบัญญัติการสอบสวนคดีพิเศษ
พ.ศ. ๒๕๔๗ มาตรา ๒๑ วรรคหนึ่ง (๒)
ซึ่งจะต้องดำเนินการนำมตินี้ประกาศในราชกิจจานุเบกษา  ทั้งนี้
เพื่อให้เป็นไปตามนัยมาตราดังกล่าวข้างต้นต่อไป
๑.
 กรณีกลุ่มคนร้ายร่วมกันปล้นทรัพย์และพยายามฆ่า
นายฐนิตร์  เกษมโกเมศ
นักศึกษาชั้นปีที่ ๑ คณะสถาปัตยกรรมศาสตร์ จุฬาลงกรณ์มหาวิทยาลัย
๒.
 กรณีกลุ่มผู้มีอิทธิพลสมคบกันช่วยเหลือ
นางจำเนียร  สุขจิตร หรือนางจำเนียร  เทพอาษา หรือนางบังอร  กิตติโคตร
ซึ่งมีพฤติการณ์ลักลอบจำหน่ายยาเสพติด
ให้หลบหนีการจับกุมด้วยการเพิ่มชื่อในทะเบียนบ้าน (ทร.๑๔) ในท้องที่ตำบลลานสัก
อำเภอลานสัก จังหวัดอุทัยธานี โดยมิชอบหรือโดยทุจริต
๓.
 กรณี นายชาญชาติ  พระจางวาง
กระทำความผิดฐานฉ้อโกงโดยการใช้เทคโนโลยีชั้นสูง และข้อมูลบัตรเครดิตของบุคคลอื่น
๔.
 กรณีการเสียชีวิตของ นายพงษ์พัฒน์  ศรีษะมุข เหตุเกิดที่จังหวัดบุรีรัมย์
เมื่อวันที่ ๒๐ กุมภาพันธ์ ๒๕๔๖
๕.
 กรณีการเสียชีวิตของ นายดำรง  ถนอมวรกุล และ นางสมศรี  ถนอมวรกุล เหตุเกิดที่จังหวัดเชียงใหม่
เมื่อวันที่ ๒๔ กุมภาพันธ์ ๒๕๔๖
๖.
 กรณีการเสียชีวิตของ นางละเอียด  จุนอุทัย เหตุเกิดที่จังหวัดสุพรรณบุรี
เมื่อวันที่ ๑๗ กุมภาพันธ์ ๒๕๔๖
๗.
 กรณีการเสียชีวิตของ นายชาติ  ขันทองหล่อ เหตุเกิดที่จังหวัดสุพรรณบุรี
เมื่อวันที่ ๑๑ กุมภาพันธ์ ๒๕๔๖
๘.
 กรณี นางนิจนิรันดร์  หาริชัย
ถูกล่วงละเมิดทรัพย์สินที่ใช้ในการดำรงชีวิต เหตุเกิดที่จังหวัดยโสธร เมื่อวันที่
๑๙ มีนาคม ๒๕๔๖
๙.
 กรณีการเสียชีวิตของ นายจริน  วงศธร เหตุเกิดที่จังหวัดเชียงใหม่
เมื่อวันที่ ๒๔ พฤศจิกายน ๒๕๔๖
๑๐.
 กรณีการเสียชีวิตของ นางอ้อย  เหมมั่น เหตุเกิดที่จังหวัดเพชรบูรณ์
เมื่อวันที่ ๒๒ เมษายน ๒๕๔๖
๑๑.
 การดำเนินคดีความผิดฐานฟอกเงินกับผู้บริหารธนาคารกรุงไทย
จำกัด (มหาชน) สืบเนื่องจากการที่คณะกรรมการตรวจสอบการกระทำที่ก่อให้เกิดความเสียหายต่อรัฐ
(คตส.) ได้ตรวจสอบพบการกระทำการทุจริตในการอนุมัติสินเชื่อให้แก่บริษัทในเครือกฤษฎามหานคร
๑๒.
 กรณีห้างหุ้นส่วนจำกัดสายไฟไทยอุตสาหกรรม
กับกลุ่มบุคคลและนิติบุคคล หลีกเลี่ยงการเสียภาษี
๑๓.
 กรณีบริษัทนิติบุคคลแห่งหนึ่งปกปิดข้อมูลโครงสร้างการถือหุ้นในแบบแสดงรายการข้อมูลการเสนอขายหลักทรัพย์ของปี
๒๕๔๖ และผู้ถือหุ้นใหญ่มิได้รายงานการเปลี่ยนแปลงการถือหุ้นตามกฎหมาย
โดยให้นิติบุคคลต่างประเทศเป็นผู้ถือหุ้นอำพราง อันเป็นความผิดตามพระราชบัญญัติหลักทรัพย์และตลาดหลักทรัพย์
พ.ศ. ๒๕๓๕
๑๔.
 การดำเนินคดีความผิดฐานฟอกเงินกับเจ้าหน้าที่ของรัฐ
สืบเนื่องจากการที่คณะกรรมการตรวจสอบการกระทำที่ก่อให้เกิดความเสียหายแก่รัฐ
(คตส.) ได้ตรวจสอบพบการกระทำการทุจริตบ้านเอื้ออาทร โครงการบริษัท
พาสทีญ่า ไทย จำกัด

ประกาศ ณ วันที่ ๔
เมษายน พ.ศ. ๒๕๕๐
สุนัย  มโนมัยอุดม
อธิบดีกรมสอบสวนคดีพิเศษ

พรรณิศา/ผู้จัดทำ
๘ พฤศจิกายน ๒๕๕๓

[๑] ราชกิจจานุเบกษา
เล่ม ๑๒๔/ตอนพิเศษ ๔๖ ง/หน้า ๑๗/๑๒ เมษายน ๒๕๕๐